**Johannes Pedersen, Roskilde, havde følgende indlæg på Folkemødet på Møn den 21/8 2021**

**Johannes Pedersen er med i Bfa´s arbejdsgruppe ”Alle Danske Børn hjem fra Syrien- NU”**

19  danske børn og deres 7 mødre sidder stadig fanget i de  
forfærdelige fangelejre Al-Hol og Al-Roj i Syrien, selv om den danske  
regering d. 18. maj i år besluttede at hjemtage 14 af børnene og deres  
3 etnisk danske mødre.  
5 børn, deres 3 mødre + en moster til et af børnene med dobbelt  
statsborgerskab, måtte ikke komme med til Danmark, selv om ALLE – også  
den danske regering anerkender, at børnene er danske statsborgere -  
tvært imod vil regeringen lade dem forblive i lejrene, selv om  
kvinderne dermed risikerer dødsstraf.  
  
Undertegnede er med i BEDSTEFORÆLDRE for ASYLS arbejdsgruppe:  
”Alle 19 danske børn og deres 7  mødre skal hjem nu.” Vi har gennem  
det sidste år arbejdet intenst for at få alle danskerne hjem sammen  
med organisationen REPATRIATE THE CHILDREN.  
I mit indlæg her har jeg valgt at se på FNs menneskerettigheds  
erklæring i relation til de danske fangers situation samt den danske  
regerings handlinger eller mangel på samme i forhold til de danske  
fanger.  
Verdenserklæringen om menneskerettigheder blev vedtaget af FN i 1948,  
hvor der efter den anden verdenskrigs afslutning var et stort behov  
for at få formuleret menneskerettigheder for os alle.  
I dag har FN 195 medlemslande.  
Der er  30 punkter i erklæringen, som jeg har kommenteret og kan  
påvise, at Danmark i 29 af de 30 punkter tilsidesætter  
menneskerettighederne i relation til de 7 danske fanger og deres børn.  
  
(Det bemærkes, at når jeg i det følgende siger den danske regering  
eller den socialdemokratiske regering, så har den langt hen et stort  
parlamentarisk flertal i ryggen bestående af partierne: Venstre, Det  
Konservative Folkeparti, Liberal Alliance, Dansk Folkeparti og Ny  
Borgerlige. Disse  5 partier er altså medansvarlige for den førte  
politik på området, og de bør sammen med Socialdemokratiet kunne  
drages til ansvar her for.)  
  
I indlægget skal der skelnes mellem 2 grupper af børn og voksne:  
Nemlig den gruppe på 3 etnisk danske kvinder samt deres i alt 14 børn  
– som regeringen har lovet at hjemtage til Danmark ---og så den gruppe  
der består af 3 mødre + en moster til et af børnene samt deres i alt 5  
danske børn, hvor regeringen administrativt har frataget kvinderne  
deres danske pas og hidtil har nægtet dem adgang til Danmark medmindre  
børnene skilles fra deres mødre og kommer alene hjem . Det har mødrene  
og dermed de kurdiske myndigheder, som administrerer lejrene hidtil  
nægtet at medvirke til.  
Jeg har udvalgt 11 af de 30 punkter i verdenserklæringen :  
  
**1. Vi er alle født frie og lige.**Men i de syriske fangelejre, er der 4 danske kvinder og deres 5 danske  
børn, som er alt andet end lige – den danske regering vil ikke hjælpe  
dem hjem til Danmark! Og yderligere er der altså de 14 børn + deres 3  
mødre, som endnu befinder sig i lejrene, selv om regeringen for mere  
end 3 måneder siden lovede at hjælpe dem hjem til Danmark.  
Den danske regering hævder, at det kan tage op til et år at hjemtage  
fangerne; mens en repræsentant for de kurdiske myndigheder, der  
administrerer lejrene siger, at det kun behøver at tage 1 måned! Og to  
europæiske lande Tjekkiet og Albanien netop har hjemtaget ca 45 fanger  
i løbet af kun 14 dage ifølge pressen! Årsagen til Danmarks  
langsommelighed kan være, at der er stærke politiske kræfter, som ser  
deres fordel i mest muligt at forhale hjemtagelserne.  
Panikscenerne fra Afganistan i denne uge viser, hvor hurtigt det kan  
blive for sent at evakuere.  
  
**2. Gør ikke forskel på folk.**Den danske regering gør i høj grad forskel. Alle 19 danske børn samt  
deres  mødre lider dagligt i deres fangenskab i Syrien, hvor de lever  
under vilkår, som godt kan sammenlignes med tortur, forhold som af  
Dansk Røde Kors` generalsekretær, hr. Anders Ladekarl efter et besøg i  
lejrene kaldte  for Helvede på jorden.  
  
**3. Retten til liv.** ”Vi har alle ret til at leve og til at leve i frihed og  
sikkerhed.”  
  
Men i 2 – 3 år har de danske fanger været spærret inde i frygtelige  
lejre i Syrien. Den danske regering har fået utallige henvendelser og  
appeller om at hente dem hjem, men først nu i maj måned, har de  
besluttet at hjemtage 14 af børnene og deres 3 etnisk danske mødre;  
mens man kynisk har frataget de sidste 4 kvinder deres danske  
statsborgerskab uden at have talt med dem og uden at de har været  
stillet for en dommer, og de har altså heller ikke haft mulighed for  
at appellere afgørelsen, som ellers er en grundlovssikret ret. Disse  
kvinder samt deres 5 børn risikerer når som helst at blive udleveret  
til 3 lande som alle har indført dødsstraf, som kan effektueres mod  
personer, som har haft kontakt til IS. Det risikerer de, fordi  
kurderne er i fuld gang med at fjerne kvinder og børn fra lejrene og  
hjemsende dem til deres hjemlande.  
Alligevel undlader vor regering at hjemtage børnene og deres mødre.  
  
**8. Dine menneskerettigheder er beskyttet af loven.**  
Men 4 danske fanger er  ikke beskyttet af loven, da regeringen har  
valgt administrativt at fratage dem deres danske statsborgerskab.  
 **11.  Vi er uskyldige indtil andet er bevist.**Denne ret har den danske regering også frataget 4 danske kvinder, og  
den har gang på gang kaldt alle de 7 danske kvinder for  
landsforrædere, forbrydere, terrorister og har sagt, at kvinderne har  
vendt Danmark ryggen, uden at det er bevist i en retssag. Nogle  
politikere har sagt, at kvinderne har været med til at skære hoveder  
af andre. Og kvinderne har altså ikke fået mulighed for at vise, at  
det ikke er sandt.  Den danske regering har dermed gjort sig skyldig i

at medvirke til at kvinderne  på forhånd er dømt skyldige af  
folkedomstolen, selv om der intet bevis findes mod dem.  
  
**18. Tankefrihed.**  
I fangelejrene i Syrien er de danske kvinder og deres børn udsat for  
en så massiv og fanatisk påvirkning fra IS tilhængere, så de ikke tør  
udtale sig over for personer med andre værdigrundlag af frygt for at  
blive straffet og måske stenet. Også dette forhold negligeres af den  
danske regering! En 15 årig pige blev sidste år stenet ihjel, fordi  
hendes Niquab ikke lige sad, som IS mente den skulle sidde.  
Alene i år er der ca 50 fanger, som er blevet myrdet i lejrene.  
 **19. Ytringsfrihed.**  
Også denne paragraf er sat ud af kraft for de 7 danske mødre og deres 19 børn.  
Den danske regering accepterer altså, at danske statsborgere i årevis  
er forment adgang til frit at ytre sig!  
Ytringsfrihed gælder ikke for de danske fanger.  
De tør ikke deltage i forsamlinger, som ikke er godkendt af IS – og de  
er tvunget til at gå klædt og leve som IS befaler i hvert fald i  
AL-Hol lejren, og den danske regering vælger også her at lukke øjne og  
ører for danskernes  mareridt.

**22.  Social tryghed.**

”Vi har alle ret til en bolig, som vi har råd  
til, medicin, uddannelse, børnepasning, penge nok til at leve for og lægehjælp, hvis  
vi er syge eller gamle.”  
  
Alle disse rettigheder har de danske kvinder og deres børn ikke haft,  
mens de har været interneret i lejrene. Stauning og mange andre gæve  
socialdemokraters kamp for de svagestes vilkår tilsidesætter den  
nuværende danske socialdemokratiske ledelse over for de svageste  
danskere, til trods for at nødhjælpsarbejdere og utallige eksperter  
har advaret om, hvor forfærdelige forhold de eksisterer under og  
hvilke uhyrlige konsekvenser det kan få – ikke mindst for de uskyldige  
børn, hvis de ikke snart løslades! Nogle af børnene er allerede dybt  
traumatiserede og syge.  
Et lyspunkt er at fagforbundene: FOA, 3 pædagogforbund: BUPL, SL, LFS  
samt Danmarks lærerforening alle har anmodet den danske regering om at  
hjemtage alle børnene samt deres mødre. Forhåbentlig vil andre  
fagforbund slutte sig til dem og dermed være med til at lægge pres på  
regeringen for at få alle de danske fanger hjem snarest muligt.  
  
**26. Retten til uddannelse.**  
Hvordan er Danmark Havnet i en situation, hvor FNs menneskerettigheds  
konvention groft tilsidesættes til fordel for korte populistiske  
hensyn?  
De danske børn har i årevis ikke modtaget relevant uddannelse.  
Det haster med at få mødrene og ikke mindst de helt uskyldige danske  
børn hjem til et uddannelsesmæssigt og pædagogisk repatrieringsforløb.

**28. En retfærdig og fri verden.**  
Sagen med de danske fanger viser, hvor langt den danske regering har  
bevæget sig væk fra dette høje og flotte ideal! --- En retfærdig og  
fri verden.  
Vi er mange, der gerne vil være med til at gøre verden mere retfærdig  
og fri, men vi må under protest foreløbig leve med, at vi har en  
regering, som i årevis har set på at 7 danske kvinder har levet i  
fangenskab med deres 19 danske børn.  
  
**30. Ingen kan tage dine menneskerettigheder fra dig.**  
Jo, den danske regering kan!  
For mig at se, viser denne sag, at Danmark i meget betænkelig grad  
bevæger sig længere og længere væk fra tidligere tiders  
menneskevenlige politik over for de svageste i vort samfund  
  
Når Jan Egeland, den norske leder af den norske flygtningeorganisation  
NRC(norvegian  refugee council) med en omfattende karriere bag sig i  
toppen af det norske socialdemokrati,  sammen med lederen at den  
største partidannelse i EU systemet det konservative EPP,s formand  
(group of european Peoples parti) Manfred Weber når de begge  
har erklæret, at de i dag bruger Danmark som skræmmeeksempel på den  
førte asylpolitik i stedet for som tidligere Ungarns Victor  
Orban,------ så er det på høje tid, at vi må efterlyse politikere med  
helt andre dagsordener, end dem som Mette Frederiksen,  
socialdemokratiets ledelse og de 5 ovenfor nævnte borgerlige partier  
fører.  
Danmark må snarest muligt vende tilbage til mere humanistiske  
synspunkter overfor de svageste blandt de svage, de 7 danske kvinder +  
deres 19 børn og eksempelvis omgående stoppe hjemsendelses planerne  
for de syriske flygtninge.  
Danmark og det danske demokratiske system er alt for godt til at vort  
land skal degenereres ved tage kampen op med Victor Orban om  
førstepladsen som fremmedhadere i Europa.  
Alle bør  vi nu forenes i en fælles kamp for at vende tilbage til  
tidligere tiders meget mere venlige menneskesyn.  
Efterårets kommunalvalg vil forhåbentlig kunne afspejle denne tendens,  
for opgøret er jo allerede godt i gang, f. eks.– fra regeringens  
støttepartier,  Alternativet, fra mange forskellige politiske og  
humanitære grupperinger, fra 4 fagforbund samt Danmarks Lærerforening  
– og med en henvendelse til regeringen og offentligheden om en mere  
human asylpolitik medio juli fra pastor Inger Margrethe Andersen  
sammen med 1075 underskrivere fra kirkelige kredse i Danmark til  
pressen og regeringen og sidst men ikke mindst så ulmer det jo i det  
socialdemokratiske bagland.  
  
Sagen viser også, at H C Andersen og Kim Larsen ikke har levet forgæves.  
Den grimme ælling blev kanøflet og hakket, fordi den var anderledes og  
grim. Til sidst valgte den at flygte væk fra det moppende miljø –  
forladt og helt alene.  
Den måde som Danmark behandler de danske fanger i Syrien på  
har HCA så at sige berettet om for snart 300 hundrede siden år siden  
med beretningen om den grimme ælling og det samme har  
Kim Larsen  med linjerne: ”Vi er dem, de andre ikke må lege med, vi er  
det dårlige selskab”!